Projektas

PRIENŲ RAJONO SAVIVALDYBĖS TARYBA

SPRENDIMAS

DĖL VŠĮ VEIVERIŲ PIRMINĖS SVEIKATOS PRIEŽIŪROS CENTRO TEIKIAMŲ SOCIALINĖS GLOBOS PASLAUGŲ KAINOS PATVIRTINIMO

2020 m. sausio 22 d. Nr. T1-23

Prienai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ patvirtinta Socialinių paslaugų finansavimo ir lėšų apskaičiavimo metodika, Lietuvos Respublikos Vyriausybės 2019 m. liepos 3 d. nutarimu Nr. 669 „Dėl minimaliojo darbo užmokesčio“ ir atsižvelgdama į Lietuvos Respublikos socialinės apsaugos ir darbo ministro 2006 m. lapkričio 30 d. įsakymu Nr. A1-317 „Dėl Socialinę globą teikiančių darbuotojų darbo laiko normatyvų patvirtinimo“ patvirtintus Socialinę globą teikiančių darbuotojų laiko sąnaudų normatyvus, Prienų rajono savivaldybės taryba n u s p r e n d ž i a :

Patvirtinti VšĮ Veiverių pirminės sveikatos priežiūros centro teikiamų socialinės globos paslaugų kainą:

1. suaugusiam asmeniui ar senyvo amžiaus asmeniui su sunkia negalia – 890 Eur per mėn.;

2. suaugusiam asmeniui su negalia ar senyvo amžiaus asmeniui – 790 Eur per mėn.

Savivaldybės meras